મોદી સરકારના મહાત્વાકાંક્ષી પ્રોજેકટ બૂલેટ ટ્રેન નવસારી જિલ્લામાંથી પણ પસાર થનાર છે. આ ટ્રેન જિલ્લાના 28 ગામોમાંથી પસાર થનાર છે, ત્યારે સરકારે આ પ્રોજેકટ માટે જમીન સંપાદનની પ્રક્રિયા શરૂ કરી છે. હાલમાં સરકારે અસરગ્રસ્ત ખેડૂતો પાસે જમીન સંપાદનને લગતા વાંધા મંગાવ્યા છે. જે અંતર્ગત ગુજરાત ખેડૂત સમાજની આગેવાની હેઠળ મોટી સંખ્યામાં ખેડૂતો સામૂહિક વાંધા રજૂ કરવા મંગળવારે નવસારી ભેગા થયા હતા. નવસારી જિલ્લાના ખેડૂતોએ બૂલેટ ટ્રેન માટે જમીન સંપાદન કરવા સામે આજે મંગળવારે મોટી સંખ્યામાં પ્રાંત કચેરી પહોંચી સામૂહિક રીતે વાંધાઓ જમીન સંપાદન પ્રક્રિયાના સક્ષમ અધિકારી સમક્ષ રજૂ કર્યા હતા.